b'\n_START_ARTICLE_\nKleiner Perkins Caufield & Byers\n_START_SECTION_\nHistoria\n_START_PARAGRAPH_\nEugene Kleiner oli jo 1957 mukana perustamassa Fairchild Semiconductoria, jonka ymp\xc3\xa4rille koko Piilaakson katsotaan kehittyneen. Vuonna 1968 h\xc3\xa4n sijoitti omia rahojaan Inteliin, ja 1972 perusti Hewlett-Packard -veteraani Tom Perkinsin kanssa Kleiner Perkinsin. Vuonna 1977 Frank J. Caulfield ja Brook Byers valittiin yrityksen nimiosakkaiksi ja n\xc3\xa4in yhti\xc3\xb6 sai nykyisen nimens\xc3\xa4.\n_START_SECTION_\nOsakkaat\n_START_PARAGRAPH_\nEntinen Yhdysvaltain varapresidentti Al Gore on ollut marraskuusta 2007 l\xc3\xa4htien Kleiner Perkins Caufield & Byersin osakas. Entinen Yhdysvaltain ulkoministeri Colin Powell liittyi yritykseen puolestaan jo kes\xc3\xa4ll\xc3\xa4 2005, tittelill\xc3\xa4 "strategic limited partner". My\xc3\xb6s kaksi Sun Microsystemsin nelj\xc3\xa4st\xc3\xa4 perustajasta, Vinod Khosla ("affiliated partner") ja Bill Joy (osakas) kuuluvat Kleiner Perkins Caufield & Byersin tiimiin._NEWLINE_Vuosina 2006 ja 2007 yrityksen osakas L. John Doerr nimettiin Forbesin maailman 25 parhaan venture capital -kaupantekij\xc3\xa4n Midas List -rankingissa toiseksi. Doerr oli yksi Googlen perustajaj\xc3\xa4senist\xc3\xa4.'